Diari Oficial de la Generalitat Valenciana


Sumari del DOGV 4725, del 02-04-2004 (2004/3038)

RESOLUCIÓ de 17 de març de 2004, de la directora de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3038


Data del document
:   17-03-2004

Organisme emissor
:   Institut Valencià d'Estadística

Tipus de document
:   Resolució

Descriptors 

:   * assignació per estudis
    * ajuda pública
    * professió de la informàtica
    * ciència econòmica
    * personal sanitari
    * suport econòmic
    * matemàtiques
    * estadística

RESOLUCIÓ de 17 de març de 2004, de la directora de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE). [2004/3038]
  
En el marc general d'impuls de la funció estadística pública valenciana, l'Institut Valencià d'Estadística promou una oferta formativa destinada a recents titulats universitaris en distintes disciplines perquè puguen accedir a la realització de pràctiques professionals en els seus àmbits d'actuació. Es tracta, en definitiva, d'afavorir la integració d'este personal en entorns que afavorisquen el seu perfeccionament professional en el camp de l'estadística pública, com a continuació de la seua formació acadèmica, contribuint al mateix temps al compliment dels objectius del vigent Pla València d'Estadística (PVE).
  
D'acord amb les funcions atribuïdes a l'Institut Valencià d'Estadística en la Llei 5/1990, d'Estadística de la Comunitat Valenciana, en la Llei 14/1997, de creació de l'Institut Valencià d'Estadística, en el Decret 65/1998, pel qual s'aprova el Reglament Orgànic i Funcional de l'Institut Valencià d'Estadística, i d'acord amb el que disposa l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Primer
  
Convocar concurs públic per a la concessió de beques a fi de realitzar pràctiques professionals en l'àmbit d'actuació de l'Institut Valencià d'Estadística.
  
Segon
  
Aprovar les bases per les quals es regirà la seua concessió, incloses com Annex I de la present resolució. Les beques es regiran pel que disposen les bases de la convocatòria i, subsidiàriament, pel Decret 108/1992, de 6 de juliol, del Govern Valencià, pel qual es regula la concessió de beques.
  
Tercer
  
La dotació econòmica de les beques serà sufragada a càrrec del capítol IV, línia SE000001 del pressupost de l'IVE per a l'exercici 2004, per un import global màxim de 106.600,00 euros.
  
Quart
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dictà l'acte, en el termini d'un mes comptat des de l'endemà de la publicació de la present resolució.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació de la present resolució
  
València, 17 de març de 2004.- La directora de l'IVE: María Bonilla Musoles.
  
ANNEX I
  
Bases de la convocatòria de beques per a la realització de pràctiques professionals en l'Institut Valencià d'Estadística
  
Primera. Objecte específic
  
1. La present convocatòria té per objecte la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació de l'IVE per a donar cobertura als objectius informatius i instrumentals del vigent Pla Valencià d'Estadística (PVE) i els seus programes anuals de desenvolupament.
  
2. Es convoquen un total de tretze beques amb la següent distribució per àmbits i perfils de titulació especificats en la base segona b):
  
a) Planificació, producció i difusió estadística: 11 beques
  
- Perfil 1: vuit beques
  
- Perfil 2: dues beques
  
- Perfil 3: una beca
  
b) Sistemes d'informació: 2 beques
  
- Perfil 4: dues beques
  
3. Les persones seleccionades per a la cobertura dels perfils 1, 2 i 4 realitzaran les pràctiques formatives objecte d'estes beques en la seu central de l'IVE a València. D'altra banda, les activitats que ha de dur a terme el becari o becària de perfil 3 tindran lloc en la seu de l'IVE a Alacant.
  
Segona. Requisits dels sol·licitants
  
Per a optar a estes beques serà necessari complir els requisits següents:
  
a) Tindre la nacionalitat espanyola o de qualsevol altre país membre de la Unió Europea.
  
b) Estar en possessió del títol que s'especifica per a cada un dels perfils detallats a continuació o altres homologats o equivalents en la Unió Europea, amb data d'acabament dels corresponents estudis posterior al mes de maig de 1999.
  
- Perfil 1: llicenciat o llicenciada, diplomat o diplomada en Matemàtiques/Ciències i Tècniques Estadístiques.
  
- Perfil 2: llicenciat o llicenciada, diplomat o diplomada en Ciències Econòmiques/Empresarials/Administració i Direcció d'Empreses.
  
- Perfil 3: diplomat universitari o diplomada universitària en Infermeria.
  
- Perfil 4: llicenciat o llicenciada, enginyer o enginyera en Informàtica.
  
Tercera. Dotació i duració de les beques
  
1. La dotació de cada una de les beques és de 1.025,00 euros mensuals bruts, dels que es deduiran les corresponents retencions fiscals.
  
2. El període de gaudi començarà el dia especificat en la resolució de concessió i finalitzarà el 31 de desembre del 2004. No obstant això, el dit període podrà prorrogar-se per als mesos que resten fins a completar el període màxim de gaudi d'un any establit en l'article 3 del Decret 108/1992, sempre que hi haja consignació pressupostària adequada i suficient per a l'exercici 2005.
  
3. Cap persona podrà gaudir de més de dues beques professionals en l'àmbit d'actuació de l'IVE, ja siguen en períodes consecutius o alterns, per la qual cosa la duració màxima establida en tots els casos serà de 24 mesos. A estos efectes no seran computables les beques gaudides abans de març del 2004.
  
Quarta. Formalització de les sol·licituds i termini de presentació
  
1. Les sol·licituds, omplides segons el model que figura com annex II de la present resolució, així com qualsevol altre tipus de correspondència posterior, aniran dirigides a l'Institut Valencià d'Estadística i es presentaran en el Registre de l'IVE (plaça de Nàpols i Sicília, 10, 3a planta) o per qualsevol dels mitjans previstos en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
2. Els impresos de sol·licitud també estaran a disposició de les persones interessades en els punts d'informació PROP, en l'adreça d'internet http://www.ive.es i en el Registre de l'IVE.
  
3. El termini de presentació de sol·licituds serà de 15 dies hàbils comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
4. Les sol·licituds hauran de dur adjunta la documentació següent:
  
a) Fotocòpia confrontada del document nacional d'identitat o del document equivalent en el cas de nacionals d'estats membres de la Unió Europea.
  
b) Currículum vitae de la persona sol·licitant, en el qual s'indicarà la trajectòria acadèmica i l'experiència professional i es faran constar les dades personals, la data i el lloc de naixement, el domicili a efectes de notificacions, el telèfon i una foto recent tipus carnet del sol·licitant.
  
c) Fotocòpia confrontada del títol de llicenciat, enginyer o diplomat o del resguard acreditatiu d'haver-lo sol·licitat.
  
d) Fotocòpia confrontada del certificat acadèmic complet de les matèries cursades on figuren les qualificacions obtingudes i dates en què es van obtindre.
  
e) Fotocòpies confrontades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment.
  
5. Els aspirants que van presentar en el seu dia, en el termini i en la forma adequats, les corresponents sol·licituds a les beques convocades per Resolució de la directora de l'IVE de 4 de març de 2003 (DOGV núm. 4459, de 13 de març de 2003), i que desitgen concursar en esta convocatòria, podran presentar únicament la sol·licitud fent constar expressament que ja va ser aportada la documentació oportuna, i podran afegir-hi els documents que consideren convenients per a acreditar mèrits posteriors als presentats en les convocatòries mencionades.
  
6. Una vegada conclòs el termini de presentació de sol·licituds, la directora de l'IVE dictarà resolució declarant aprovada la llista provisional de sol·licitants admesos i exclosos a la convocatòria que s'exposarà al públic en el tauler d'anuncis de l'IVE. Als sol·licitants exclosos se'ls notificarà la causa d'exclusió i disposaran de deu dies hàbils, comptats a partir del dia següent al de la notificació, per a esmenar els defectes que hagen motivat la seua exclusió. Si en este termini no es realitza l'esmena, es considerarà que ha desistit de la seua petició, de conformitat amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Avaluació i selecció
  
1. L'avaluació i selecció de les sol·licituds es realitzarà en concurrència competitiva, prenent en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que disposa l'article 84.4 de la Llei 30/1992, de 26 de novembre.
  
2. L'avaluació de les sol·licituds es realitzarà basant-se en els criteris següents:
  
a) Nota mitjana de l'expedient acadèmic de la titulació exigida per a la participació en la convocatòria segons s'establix en la base segona b): fins a 8 punts.
  
b) Una altra formació acadèmica: fins a 4 punts.
  
c) Experiència professional i altres aspectes curriculars relacionats amb l'àmbit d'actuació de la beca: fins a 4 punts.
  
d) Coneixements de valencià: fins a un màxim d'1 punt en funció dels nivells de coneixement del valencià establits per la Junta Qualificadora de Coneixements del valencià.
  
e) Altres idiomes comunitaris: fins a 1 punt.
  
f) Per a l'àmbit de planificació, producció i difusió estadística:
  
- Perfils 1 i 2 establits en la base segona b): coneixements de programari estadístic, bases de dades, ofimàtica avançada i ferramentes per a la web: fins a 3 punts.
  
- Perfil 3 establit en la base segona b): coneixement de sistemes de codificació de malalties i coneixements en salut pública: fins a 3 punts.
  
g) Per a l'àmbit de sistemes d'informació:
  
- Perfil 4 establit en la base segona b): coneixements de java, javascript, php, XML, ORACLE relacional, ORACLE OLAP option, MySQL i Linux: fins a 3 punts.
  
Sisena. Comissió avaluadora
  
1. Per a l'examen de les sol·licituds de beques es constituirà una comissió avaluadora conforme al que preveu el Decret 108/1992, que tindrà la composició següent:
  
- President/a: cap de l'Àrea Tècnica de l'IVE
  
- Vocal: cap del Servici de Coordinació, Planificació i Difusió Estadística
  
- Vocal: cap del Servici d'Estadístiques Demogràfiques i Socials
  
- Vocal: cap del Servici d'Estadístiques Econòmiques
  
- Vocal: cap del Servici de Sistemes d'Informació
  
- Vocal: cap del Servici de Gestió Administrativa
  
- Secretari/a: cap de Secció d'Administració
  
2. La comissió d'avaluació es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació amb veu però sense vot.
  
3. Una vegada finalitzat el procés de selecció, la comissió avaluadora, a través del seu president, elevarà a la directora de l'IVE en un termini no superior a deu dies, la proposta de selecció de candidats que contindrà la relació de beneficiaris per perfils i, si és el cas, les llistes de reserva per a cada perfil a efectes d'eventuals revocacions, renúncies o abandons dels beneficiaris en els termes previstos en la present resolució. La comissió podrà així mateix declarar deserta, totalment o parcialment, l'adjudicació de les beques convocades.
  
4. La directora de l'IVE es reserva la facultat d'interpretar el contingut d'esta convocatòria.
  
Setena. Concessió i pròrroga
  
1. Les beques seran adjudicades per mitjà de resolució de la directora de l'IVE, a la vista de la proposta de la comissió avaluadora, en el termini màxim d'un mes a partir del dia següent al de l'acabament de presentació de sol·licituds. El còmput d'este termini s'interromprà durant el termini requerit per a l'esmena i millora de sol·licitud per la persona interessada. Transcorregut el dit termini sense que haja recaigut resolució s'entendrà desestimada la sol·licitud, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En la resolució de concessió s'indicarà la data d'inici del gaudi de la beca, que en cap cas serà superior a un mes, comptat des de la data de notificació de la resolució de concessió.
  
2. La pròrroga de la beca prevista en la base tercera, número 2, de la present resolució s'efectuarà per resolució de la directora de l'IVE, amb l'informe previ favorable del cap o cap de l'Àrea Tècnica de l'IVE.
  
Vuitena. Drets i obligacions dels becaris
  
1. Són drets dels becaris en l'àmbit d'esta convocatòria:
  
a) Percebre l'ajuda econòmica establida en la convocatòria, que no tindrà naturalesa salarial.
  
b) Obtindre de l'IVE la col·laboració i el suport necessaris per al desenvolupament normal de la seua formació, especialització i capacitació professional en l'àmbit de l'estadística pública.
  
2. Una vegada reben la notificació d'haver sigut seleccionats per a una beca, els becaris estaran obligats a:
  
a) Realitzar les activitats recollides en els seus programes de formació i especialització tècnica.
  
b) Complir els objectius del programa de formació i especialització amb aprofitament i les directrius establides pel seu tutor.
  
c) Atindre's al règim intern o de funcionament de l'Institut Valencià d'Estadística. A l'efecte, tindran una dedicació exclusiva a les activitats de formació i especialització objecte de la beca de 40 hores setmanals, i sense perjudici del que establix la base novena c).
  
d) Mantindre el secret estadístic i guardar confidència sobre qualsevol informació procedent dels resultats obtinguts durant el desenvolupament de la beca en els termes establits en la Llei 5/1990, d'Estadística de la Comunitat Valenciana. Esta obligació es mantindrà fins i tot després que el becari concloga la seua vinculació amb l'Institut Valencià d'Estadística.
  
e) No publicar cap article, ni trametre cap comunicació a qualsevol entitat o organisme sobre matèries relacionades amb el tema de la beca, sense prèvia autorització expressa de la directora de l'IVE. En el cas que hi haja autorització, el becari o la becària haurà de fer constar que l'activitat s'ha realitzat per mitjà d'una beca de l'IVE.
  
f) Presentar la documentació acreditativa del compliment de les seues obligacions fiscals i amb la Seguretat Social, així com la documentació acreditativa que tenen cobertura sanitària.
  
g) Presentar al tutor o tutora, en l'últim mes de duració de la beca, una memòria d'activitats realitzades.
  
3. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral regular. La infracció d'esta regla autoritzarà l'Institut Valencià d'Estadística a cancel·lar el gaudi de la beca.
  
4. La condició de becari no generarà en cap moment relació laboral amb la Generalitat Valenciana. La condició d'integrant de la borsa de reserva de becaris tampoc generarà en cap moment relació laboral amb la Generalitat Valenciana, ni compromís d'accedir en qualsevol moment a la condició de becari o becària.
  
Novena. Obligacions de l'Institut Valencià d'Estadística
  
1. Són obligacions de l'Institut Valencià d'Estadística respecte dels becaris acollits a la present convocatòria:
  
a) Proporcionar al becari o becària el suport necessari i facilitar-li la utilització dels mitjans, instruments o equips que resulten precisos per al normal desenvolupament de la seua activitat.
  
b) Designar un tutor o tutora, amb rang de cap de servici, per a la coordinació i orientació de l'activitat del becari o becària.
  
c) Vetlar pel desenvolupament adequat del programa de formació del becari o becària, sense que se li puga exigir la realització de qualsevol altra activitat que no estiga relacionada amb el desenvolupament de la seua formació específica o especialització durant el seu transcurs.
  
2. Una vegada finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.
  
Deu. Revocació
  
L'IVE, amb expedient previ instruït a l'efecte, amb audiència a l'interessat, podrà revocar o interrompre el gaudi de la beca si hi concorre alguna de les causes següents:
  
a) Obtenció de l'ajuda sense reunir els requisits requerits en la convocatòria, o per mitjà de falsedat en document públic.
  
b) Incompliment de les obligacions dels becaris establides en la base vuitena d'esta convocatòria.
  
c) No incorporar-se a la destinació en la data límit que els haja sigut fixada en la notificació, o abandonar-la durant el període de gaudi de la beca.
  
d) La no acceptació de la beca i la no presentació de la documentació que se li puga sol·licitar per a la formalització de la beca en els terminis establits.
  
e) Trobar-se sotmés en algun dels supòsits d'incompatibilitat que establix la Llei 53/1984, de 26 de desembre, d'Incompatibilitats del Personal al Servici de les Administracions Públiques (BOE de 4 de gener de 1985). El beneficiari o beneficiària haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.
  
Onze. Forma de pagament